CELEX: 32022R0268
Language: hr
Date: 2022-02-23 00:00:00
Title: Provedbena uredba Komisije (EU) 2022/268 оd 23. veljače 2022. o izmjeni Provedbene uredbe (EU) 2016/898 u pogledu naziva nositelja odobrenja pripravka Bacillus licheniformis (ATCC 53757) i njegove proteaze (EC 3.4.21.19) kao dodatka hrani za životinje i Provedbene uredbe (EU) 2018/982 u pogledu naziva nositelja odobrenja pripravka benzojeve kiseline, kalcijeva formata i fumarne kiseline kao dodatka hrani za životinje (Tekst značajan za EGP)

24.2.2022   
               
               
                  HR
               
               
                  Službeni list Europske unije
               
               
                  L 43/1
               
            
         PROVEDBENA UREDBA KOMISIJE (EU) 2022/268
         оd 23. veljače 2022.
         o izmjeni Provedbene uredbe (EU) 2016/898 u pogledu naziva nositelja odobrenja pripravka Bacillus licheniformis (ATCC 53757) i njegove proteaze (EC 3.4.21.19) kao dodatka hrani za životinje i Provedbene uredbe (EU) 2018/982 u pogledu naziva nositelja odobrenja pripravka benzojeve kiseline, kalcijeva formata i fumarne kiseline kao dodatka hrani za životinje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:
         
                     (1)
                  
                  
                     Uredbom (EZ) br. 1831/2003 propisano je odobravanje dodataka hrani za životinje te osnove i postupci za izdavanje odobrenja.
                  
               
                     (2)
                  
                  
                     Provedbenom uredbom Komisije (EU) 2016/898 оd 8. lipnja 2016. (2) odobren je pripravak Bacillus licheniformis (ATCC 53757) i njegova proteaza (EC 3.4.21.19) kao dodatak hrani za životinje. Nositelj odobrenja je Novus Europe SA/NV.
                  
               
                     (3)
                  
                  
                     Provedbenom uredbom Komisije (EU) 2018/982 оd 11. srpnja 2018. (3) odobren je pripravak benzojeve kiseline, kalcijeva formata i fumarne kiseline kao dodatak hrani za životinje.
                  
               
                     (4)
                  
                  
                     Društvo Novus Europe NV podnijelo je u skladu s člankom 13. stavkom 3. Uredbe (EZ) br. 1831/2003 zahtjev kojim predlaže promjenu naziva nositelja odobrenja u provedbenim uredbama (EU) 2016/898 i (EU) 2018/982.
                  
               
                     (5)
                  
                  
                     Podnositelj zahtjeva tvrdi da je promijenio naziv iz Novus Europe SA/NV u Novus Europe NV. Uz zahtjev su priloženi relevantni popratni podaci.
                  
               
                     (6)
                  
                  
                     Predložena promjena uvjeta odobrenjâ isključivo je administrativne prirode i ne podrazumijeva novu procjenu predmetnog dodatka hrani za životinje. Europska agencija za sigurnost hrane obaviještena je o zahtjevu.
                  
               
                     (7)
                  
                  
                     Kako bi se podnositelju zahtjeva omogućilo korištenje prava stavljanja na tržište pod njegovim novim nazivom, Novus Europe NV, potrebno je izmijeniti uvjete odobrenja.
                  
               
                     (8)
                  
                  
                     Provedbene uredbe (EU) 2016/898 i (EU) 2018/982 trebalo bi stoga na odgovarajući način izmijeniti.
                  
               
                     (9)
                  
                  
                     Budući da ne postoje sigurnosni razlozi zbog kojih bi bilo potrebno odmah primjenjivati izmjene koje se ovom Uredbom uvode u provedbene uredbe (EU) 2016/898 i (EU) 2018/982, primjereno je predvidjeti prijelazno razdoblje tijekom kojeg se mogu potrošiti postojeće zalihe predmetnih dodataka hrani za životinje.
                  
               
                     (10)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) 2016/898
            Provedbena uredba (EU) 2016/898 mijenja se kako slijedi:
            
                        1.
                     
                     
                        u naslovu, riječi „nositelj odobrenja: Novus Europe S.A./N.V.” zamjenjuju se riječima „nositelj odobrenja Novus Europe NV”;
                     
                  
                        2.
                     
                     
                        u Prilogu, u drugom stupcu, „Naziv nositelja odobrenja”, riječi „Novus Europe S.A./N.V.” zamjenjuju se riječima „Novus Europe NV”.
                     
                  
         
            Članak 2.
            Izmjene Provedbene uredbe (EU) 2018/982
            Provedbena uredba (EU) 2018/982 mijenja se kako slijedi:
            
                        1.
                     
                     
                        u naslovu, riječi „nositelj odobrenja Novus Europe N.A./S.V.” zamjenjuju se riječima „nositelj odobrenja Novus Europe NV”;
                     
                  
                        2.
                     
                     
                        u Prilogu, u drugom stupcu, „Naziv nositelja odobrenja”, riječi „Novus Europe N.A./S.V.” zamjenjuju se riječima „Novus Europe NV”.
                     
                  
         
            Članak 3.
            Prijelazne mjere
            Postojeće zalihe predmetnih dodataka koje su u skladu s odredbama koje se primjenjuju prije datuma stupanja na snagu ove Uredbe mogu se nastaviti stavljati na tržište i upotrebljavati do njihova isteka.
         
         
            Članak 4.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. veljače 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  Provedbena uredba Komisije (EU) 2016/898 оd 8. lipnja 2016. o odobrenju pripravka Bacillus licheniformis (ATCC 53757) i njegove proteaze (EC 3.4.21.19) kao dodatka hrani za tovne piliće, piliće uzgojene za nesenje, manje značajne vrste peradi za tov i za nesenje te ukrasne ptice (nositelj odobrenja: Novus Europe S.A./N.V.) (SL L 152, 9.6.2016., str. 11.).
         
            (3)  Provedbena uredba Komisije (EU) 2018/982 оd 11. srpnja 2018. o odobrenju pripravka benzojeve kiseline, kalcijeva formata i fumarne kiseline kao dodatka hrani za piliće za tov i piliće uzgajane za nesenje (nositelj odobrenja Novus Europe N.A./S.V.) (SL L 176, 12.7.2018., str. 13.).